open-index/open-wikipedia-markdown huggingface dataset:
మన్మథుడు

**మన్మథుడు** హిందూ పురాణాలలో ప్రేమకు సంబంధించిన దేవుడు. ఇతని భార్య రతీదేవి.

## పురాణాలలో మన్మథుడు
మన్మథునికి శివునికి గల సంబంధం వివరించే కథలు మత్స్య పురాణము, శివ పురాణములలో తెలుపబడినవి. ఇంద్రుడు, ఇతర దేవతలను తారకాసురుడు బాధించసాగెను. బ్రహ్మ ఇచ్చిన వరాల మూలంగా శివుని కుమారుడు తప్ప అతన్ని మరెవ్వరూ వధించలేరు. అప్పటికి శివుడు బ్రహ్మచారిగా తపస్సు చేసుకొనుచున్నాడు. పార్వతి శివుడి బ్రహ్మచర్యాన్ని భంగపరచి వివాహం చేసుకొంటే వారి పుత్రుడు తారకాసురున్ని వధిస్తాడని బ్రహ్మ సలహా ఇస్తాడు. ఇంద్రుడు ఈ బృహత్కార్యాన్ని మన్మథుడు చేయగలడని పంపిస్తాడు. మన్మథుడు వసంతుని సహాయంతో శివున్ని పూల బాణంతో మేల్కొలుపుతాడు. కోపించిన శివుడు మూడవకన్ను తెరిచి మన్మథుడిని భస్మం చేస్తాడు.

వసంతుని ప్రభావం మీద పార్వతిని చేరిన శివుడిని మన్మథుడిని బ్రతికించమని, ఇందులో అతని దోషం లేదని వేడుకుంటుంది. అయితే శివుడి అతన్ని అనంగుడు (అంగాలు లేకుండా) గా చేస్తాడు. వీరి కుమారుడు కార్తికేయుడు తారకాసురున్ని వధిస్తాడు.

## స్వరూపం
మన్మథుని రూపం అందమైన, యవ్వనవంతునిగా ధనుస్సు ఎక్కుపెడుతున్నట్లు రెక్కలతో ఎగురుతున్నట్లు చూపుతారు. ఇతని విల్లు చెఱుకు గడతోను, బాణాలు ఐదు రకాల సువాసనలు వెదజల్లే పూలతోను అలంకరించబడి ఉంటాయి. ఈ పువ్వులు: అశోకం, తెలుపు, నీలం పద్మాలు, మల్లె, మామిడి పూలు. ప్రాచీనమైన మన్మథుని విగ్రహం మథుర సంగ్రహాలయంలో భద్రపరచబడింది.

## ఆరాధన
* కామ గాయత్రి : "ఓం కామ దేవాయ విద్మహే పుష్పబాణాయ ధీమహి తన్నో అనంగ ప్రచోదయాత్"

## ఇతర పేర్లు
* మదనుడు
* కాముడు
* కామదేవుడు
* పంచశరుడు
* మనసిజుడు
* అనంగుడు
* కందర్పుడు
* రతికాంతుడు 
* పుష్పధన్వుడు .

## మూలాలు

## బయటి లింకులు

*About.com page
*http://www.webonautics.com/mythology/kamadeva.html
*Kamadeva's holy sacrifice
*God Of Desire: Tales Of Kamadeva In Sanskrit Story Literature (book)
*Theosophical dictionary on Kamadeva

వర్గం:పురాణ పాత్రలు
గండగలపాడు

**గండగలపాడు **, ఖమ్మం జిల్లా, వైరా మండలానికి చెందిన గ్రామం..

thumb|250px|గండగలపాడు వద్ద సాయిబాబా మందిరం|alt=|ఎడమ

thumb|250px|గండగలపాడు వీధి|alt=

## మూలాలు

## వెలుపలి లంకెలు
సత్యనారాయణ పురం (బయ్యారం)

**సత్యనారాయణపురం** ఖమ్మం జిల్లా, బయ్యారం మండలంలోని గ్రామం.. 
సా.శ 13 వ శతాబ్దంలో ఈ గ్రామం నిర్మించబడినది అనేందుకు కొన్ని ఆధారాలు ఈవూరి పొలిమేరల్లో ఉన్నాయి. కాకతీయ చక్రవర్తి అయిన గణపతిదేవుడు పరిపాలనాకాలంలో ఈ ప్రాంతాన్ని పరిపాలించిన సామంతరాజు భార్య ఐన మైలమాంబ కు, కట్న కానుకలుగా ఈ ప్రాంతాన్ని ఇచ్చినట్లు శాసనాలు చెబుతున్నాయి. 

ప్రస్తుత బయ్యారం చెరువు (మైలసముద్రము అనీ అంటారు) అలుగుల వృథానీరు అలిగేరు అనే చిన్న నది ద్వారా క్రిష్ణలో కలుస్తుంది. ఈ నది పరీవాహకప్రాంతములో ఉన్న ఈ గ్రామం, ముక్కారు పంటలతో సస్యశ్యామలంగా విరాజిల్లుతుంది. ఖమ్మం జిల్లాలో ఉత్తమ గ్రామంగా దీనిని తీర్చిదిద్దారు.
* ఈ గ్రామములో శ్రీమతి నాదెళ్ళ కమలమ్మ అను ఒక స్వాతంత్ర్య సమరయోధురాలు ఉన్నారు. ఈమె తెలంగాణా విముక్తిపోరాటంలో, చురుకైన పోరాటంచేశారు. స్వాతంత్ర్య సమరయోధురాలిగా ప్రజల మన్ననలను పొందారు. ఈమె తన 93 వ ఏట, జనవరి-2/2014 న కాలధర్మం చెందినారు. [1]

[1] ఈనాడు ఖమ్మం; జనవరి-3,2014;7వ పేజీ.

## మూలాలు
ఆంధ్రప్రదేశ్ పారిశ్రామిక మౌలిక సదుపాయాల సంస్థ

**ఆంధ్రప్రదేశ్ పారిశ్రామిక మౌలిక సదుపాయాల సంస్థ** (ఎపిఐఐసి) ఆంధ్రప్రదేశ్ రాష్ట్రానికి చెందిన ప్రభుత్వ సంస్థ. ఈ సంస్థ 1973 సెప్టెంబరు 26 న రు.20.00 కోట్లతో స్థాపించబడింది. రూ.16.33 కోట్ల మూలధనాన్ని చెల్లించింది.ఎపిఐఐసి ఆంధ్రప్రదేశ్ ప్రభుత్వం పూర్తి యాజమాన్యంలో నిర్వహిస్తున్న సంస్థ.

## సంస్థ ప్రధాన ధ్యేయం
thumb|300x300px|విశాఖపట్నం లోని విశాఖపట్నం ప్రత్యేక ఆర్థిక మండలి పరిపాలనా భవనం చిత్రం
ఈ సంస్థ ప్రధాన ధ్యేయం పారిశ్రామిక అభివృద్ధి కోసం అవసరమైన మౌలిక సదుపాయాల్ని అందించడం.అందులో భాగంగా ప్రాంతాల్ని గుర్తించడం, వాటిలో పరిశ్రమల స్థాపన కోసం అవసరమైన రహదార్లు, నీరు, విద్యుత్తు మొదలైన మౌలిక సదుపాయాల్ని కలిగించడం ఈ సంస్థ కార్యకలాపాలు.ప్రత్యేక ఆర్థిక మండలి లేదా సెజ్ (Special Economic Zone) ల వ్యవస్థాపన దీని అధికారపరిధిలోకి వస్తుంది.

ఎపిఐఐసి ఇప్పటివరకు సుమారు 1,21,655 ఎకరాల (కేటాయించిన ప్రాంతంతో సహా) విస్తరించి ఉన్న 300 కి పైగా పారిశ్రామికప్రాంతాలలో రహదార్లు, నీరు, విద్యుత్తు మొదలైన మౌలిక సదుపాయాలను కల్పించి అభివృద్ధి చేసింది.అంతేకాకుండా, రాష్ట్రంలోని అపెరల్ పార్క్ / ఫుడ్ ప్రాసెసింగ్ పార్కులు / లెదర్ పార్కులు, స్పెషల్ ఎకనామిక్ జోన్స్ వంటి రంగాలకు చెందిన కేంద్రీకృత పార్కులను ఎపిఐఐసి అభివృద్ధి చేస్తోంది.శాశ్వత నిర్మాణాల కింద ఎపిఐఐసి 3500 ఇండస్ట్రియల్ షెడ్లు, 4800 వసతి గృహాలు, 466 వాణిజ్య దుకాణాలను నిర్మించింది.కార్పొరేషన్ ఆర్థిక వ్యవస్థ ఆర్థిక సరళీకరణ రావడంతో మారుతున్న అవసరాలకు తగినట్లుగా సంస్థ దిశను మార్చుకొని, ఫెసిలిటేటర్ పాత్రను చేపట్టింది. స్పెషల్ ఎకనామిక్ విభాగాలను, విశాఖ ఇండస్ట్రియల్ వాటర్ సప్లై, గంగవరం పోర్ట్, కన్వెన్షన్ సెంటర్, పరవాడలోని మెగా ఇండస్ట్రియల్ పార్క్స్, మెగా ప్రాజెక్టులలో కార్పొరేషన్ సూత్రప్రాయంగా అంగీకరించింది.

వివిధ ప్రభుత్వ విభాగాలకు చెందిన సివిల్ పనులను అమలు చేయడంలో కార్పోరేషన్‌కు ఘనత వహించింది.ఇది ఇండియన్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ కోసం రెఫరల్ హాస్పిటల్స్, నవోదయ స్కూల్స్, పాలిటెక్నిక్ బిల్డింగ్స్, కోర్ట్ కాంప్లెక్స్, బిల్డింగ్ హాస్టల్ బిల్డింగుల వంటి పనులను సంస్థద్వారా నిర్మించబడ్డాయి. ప్రాజెక్ట్ మేనేజ్‌మెంట్ బేసిస్‌పై జాతీయ క్రీడల కోసం గేమ్స్ స్టేడియంలు, గేమ్స్ విలేజ్ నిర్మాణ బాధ్యతను ప్రభుత్వం అప్పగించింది. ప్రభుత్వానికి చెందిన ఎగుమతి కేంద్రాలు, ఇండస్ట్రియల్ పార్కులు, ఇంటిగ్రేటెడ్ ఇన్ఫ్రాస్ట్రక్చర్ డెవలప్‌మెంట్ సెంటర్స్ వంటి వాటి ప్రాయోజిత పథకానికి ఎపిఐఐసి నోడల్ ఏజెన్సీగా పనిచేస్తుంది.

## ఇవికూడా చూడండి

* తెలంగాణ రాష్ట్ర పారిశ్రామిక మౌలిక సదుపాయాల సంస్థ

## మూలాలు

## వెలుపలి లంకెలు
* APIIC Website
* APIIC plans 60-storeyed structure near Hyderabad - The Hindu

వర్గం:ప్రభుత్వరంగ సంస్థలు
వర్గం:1973 స్థాపితాలు
గురవాయిపాలెం

**గురవాయిపాలెం,** కృష్ణా జిల్లా, కలిదిండి మండలం లోని రెవెన్యూయేతర గ్రామం.

## చరిత్ర
గురవాయిపాలెం కలిదిండి మండలాన్ని ఆనుకుని ఉన్న ఒక గ్రామం.దీనినే **గుర్వాయిపాలెం** అనికూడా పిలుస్తారు. కలిదిండిని పరిపాలించే రాజులు గుర్రాలను ఇక్కడ కట్టేవారు. మొదట "గుర్రాలపాలెం"గా పిలవబడి కాలక్రమేణా "గురవాయిపాలెం"గా మారింది.

ఇక్కడ ప్రధాన కులాలు గౌడ, ముదిరాజ్. ఈ గ్రామంలో 99% వెనుకబడిన కులాలవారు ఉన్నారు. వెనుకబడిన కులాలవారు ఉన్నప్పటికీ ఈ గ్రామంలో "వెనుకబాటుతనం" లేదు. 
ఎవరి ఇంట్లోనైనా శుభకార్యం ఉంటే దాదాపు అన్ని వర్గాలవారిని పిలవడం ద్వారా సామాజిక సామరస్యాన్ని పాటిస్తారు. అందరూ వచ్చి వడ్డన కార్యక్రమాలు, మిగతా పనులలో తమవంతు సహాయం చేస్తారు.

## గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.

## గ్రామానికి రవాణా సౌకర్యాలు
కలిదిండి, గురవాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 80 కి.మీ.దూరంలో ఉంది.

## దేవాలయాలు
ఊర్లో నాలుగు హిందూ ఆలయాలున్నాయి.
# రామాలయం: ఇది ఊరి మధ్యలో ఉంటుంది
#ఆంజనేయుని గుడి : కలిదిండి-భీమవరం రోడ్డు ప్రక్కనే ఉంటుంది.
# పెద్దింట్లమ్మ గుడి ఇది ఊరు శివారున ఉంటుంది 
#రామాలయం ఇది హరిజనవాడలో ఉంటుంది.
క్రైస్తవ మందిరాలు 5 ఉన్నాయి. ముస్లింలు లేరు కనుక మసీదు లేదు. ఇక్కడ రాజు, కమ్మ, బ్రాహ్మణ, కాపు వంటి అగ్రవర్ణాలు లేవు.

## విద్యా సౌకర్యాలు
గ్రామంలో 7వ తరగతి వరకు చదువుకొనుటకు ప్రాథమిక ఉన్నత పాఠశాల ఉంది. ప్రైవేటు పాఠశాల సదుపాయాలు గతంలో ఉండేవి కానీ ఆర్థికంగా అందరూ తక్కువగా ఉండుట, విద్యాపరమైన అవగాహన తక్కువగా ఉండుట వల్ల వాటిని మూసివేసారు. పై చదువులకు పక్కనే ఉన్న కలిదిండి, కైకలూరు, భీమవరం, విజయవాడలకు వెళతారు. ఇక్కడివారు సాధారణంగా 10వ తరగతి లేదా ఇంటర్మీడియట్ వరకు చదివి పోలీసు కానిస్టేబుల్, హోమ్ గార్డు వంటి ఉద్యోగాల కొరకు ఎక్కువ కృషిచేస్తారు.

**అత్యున్నత విద్యార్హత**: ఈ ఊరిలో రాగం పుల్లాజీగారి పెద్ద అబ్బాయి (శ్రీనివాసరావు, పిహెచ్‌డి[ఎలక్ట్రానిక్స్], జపాన్, పెద్దకోడలు (ప్రియాంక, పిహెచ్‌డి[ఫిజిక్స్]లక్నో) ఇద్దరూ పిహెచ్‌డి (PhD) పూర్తిచేశారు.ఇంకా కొంతమంది రవికుమార్ రాగం (ఎంఫిల్, అనువాదశాస్త్రం, హెచ్‌సియు), కలిదిండి రాజేష్ (ఎంఎస్‌సి, కెమిస్ట్రీ, ఆంధ్రా విశ్వవిద్యాలయం, పోసిన శ్రీనివాస్ (ఎంఎస్‌సి, కెమిస్ట్రీ, ఆంధ్రా విశ్వవిద్యాలయం, పోసిన వెంకటేశ్వరరావు (ఎంఎస్‌సి, గణితశాస్త్రం, ఆంధ్రా విశ్వవిద్యాలయం) పూర్తిచేసి వివిధ నగరాలలో ఉద్యోగాలు చేస్తున్నారు.వీరేకాక ఇంకా కొంతమంది యువకులు ఎంసిఎ, బిటెక్, పాలిటెక్నిక్ వివిధ సాంకేతిక, వృత్తి కోర్సులను అభ్యసిస్తూ గ్రామంలోనివారికి ఉన్నతవిద్య పట్ల ఆసక్తి పెరిగేలా ప్రోత్సాహిస్తున్నారు.

2014లో విడుదలయిన ఎసై పరీక్షలలో గ్రామానికి చెందిన కలిదిండి రాజేష్, బత్తిన నాగబాబు ఉత్తీర్ణులై, ఎంపికయ్యారు. ఇది గుర్వాయిపాలెం గ్రామానికి చాలా ప్రతిష్టాత్మకమైనది అని పెద్దలు, విద్యావంతులు భావిస్తున్నారు.

## గ్రామ సర్పంచ్
2013 జూలై 31లో జరిగిన గ్రామ పంచాయితీ సర్పంచ్ ఎన్నికలలో నిక్కు పూర్ణచంద్రరాజు 494 ఓట్ల మెజారిటీతో అఖండ విజయాన్ని సాధించారు. గత కొన్ని సంవత్సరాలుగా గౌడ వర్గానికి చెందినవారే గ్రామాన్ని పరిపాలించడం జరుగుతోంది, అది రానురానూ వారసత్వ రాజకీయాలకు దారితీస్తున్న తరుణంలో, పంచాయితీశాఖలో విస్తృత అనుభవం కలిగిన నిక్కు పూర్ణచంద్రరాజు పోటీచేసి స్థానిక ప్రత్యర్థి పోసిన త్రినాథ్ బాబుపై విజయం సాధించారు.

## మూలాలు

వర్గం:కలిదిండి మండలంలోని రెవెన్యూయేతర గ్రామాలు
బోండా

**బోండా** (Bonda) దక్షిణ భారత దేశానికి చెందిన ఒక అల్పాహార వంటకం. దీనిలో కారం, తీపి రకాలున్నాయి.

## తయారుచేయు విధానం

కారపు బోండా తయారుచేయడానికి బంగాళాదుంప ముద్దని బాగా వేయించి, పలుచని శెనగ పిండి ముద్దలో ముంచి నూనెలో వేయించాలి. బంగాళాదుంపలో ఇష్టమైన కూరగాయ ముక్కలు ఉడికించి కలుపుకోవచ్చును. కొంతమంది మధ్యలో బంగాళాదుంప ముద్దకు బదులు నిలువుగా కోసిన ఉడికించిన కోడిగుడ్డును ఉంచి శెనగపిండి ముద్దలో ముంచి వేయిస్తారు. వీటిని 'ఎగ్ బోండా' అంటారు.

కేరళ రాష్ట్రంలో బోండాలను తీపిగా తయారుచేస్తారు. మిగిలిన దేశమంతా కారపు బోండాలు తింటారు. కారపు బోండాలో మసాలా రకం మహారాష్ట్రలో బటాటా వడ అంటారు.

## మూలాలు

## బయటి లింకులు

* Recipe: Aloo Bonda
* Recipe: Malabar Egg Bonda (Mutta Bonda)

వర్గం:వంటలు
పొంగలి

**పొంగలి** లేదా **పొంగళి** (Pongal) తమిళనాడు, కర్ణటక, ఆంధ్ర ప్రదేశ్ లలో అన్నంతో చేయబడు అల్పాహారం. అయితే రోజూ తినే అన్నం కంటే కొద్దిగా ఎక్కువగా ఉడికించటం వలన ఇది మెత్తగా ఉంటుంది. పొంగలి రెండు రకాలు. చక్కెర పొంగలి, మెలి పొంగలి. చక్కెర పొంగలి తీయగా ఉంటుంది. దీనిని స్వీట్ గా తింటారు. మెలి పొంగలిలో మిరియాలు వేస్తారు. ఇది కారంగా ఉంటుంది. రెంటినీ ప్రసాదానికి కూడా వినియోగిస్తారు. ఇష్ట ప్రకారం రెంటిలోనూ జీడి పప్పు వేసుకొనవచ్చును.

తమిళనాడు, ఆంధ్ర లలో పొంగలి ఒకే రకంగా ఉంటుంది. ఉప్మా లాగా హస్తం గరిటెతో ముద్దలు ముద్దలుగా పెట్టుకోవటానికి వీలౌతుంది. వేరుశనగ కాయలతో లేదా పప్పులతో చేసిన పచ్చడి, కొబ్బరి పచ్చడి, సాంబారుతో మరింత రుచిగా ఉంటుంది. మినప వడ లని కూడా ఇందులో నంజుకొంటారు.

కర్ణాటకలో పొంగలిలో పాలని వినియోగిస్తారు. అందువల్ల ఇది పాయసం లాగా ద్రవ పదార్థం లాగా ఉంటుంది. వడ్డించటానికి గుంట గరిటెలు వాడవలసి వస్తుంది. ఈ పొంగలి లోకి మినప వడ అంతగా రుచించదు.

తమిళులు, కన్నడిగులు పొంగల్ అంటారు. ఆంధ్రులు పొంగలి అంటారు.

## ఇవి కూడా చూడండి
* జొన్నరొట్టె  
* ఉగ్గాని 
* రాగిముద్ద 
* పులగం
* పచ్చిపులుసు 
* రాయలసీమ సంస్కృతి

వర్గం:వంటలు
వర్గం:రాయలసీమ వంటకాలు
వెంకటేశ్వర్లు

**వెంకటేశ్వర్లు** లేదా **వేంకటేశ్వర్లు** తెలుగు వారిలో కొందరి పేరు.
* బులుసు వెంకటేశ్వర్లు, ప్రముఖ పండితుడు, రచయిత.
* బులెమోని వెంకటేశ్వర్లు, "నంది అవార్డు" అందుకున్న తెలుగు సినిమా రచయిత. 
* తోటకూర వెంకటేశ్వర్లు, హేతువాది, చార్వాక మాసపత్రిక స్థాపకులు. 
* ఈశ్వరప్రభు గా ప్రసిద్ధి చెందిన దాసరి వెంకటేశ్వర్లు, 
* కొల్లా వెంకటేశ్వర్లు, హేతువాది రచయిత.
పరమాన్నం

thumb|ఆంధ్ర పరమాన్నం
**పరమాన్నం** తెలుగు వారికి చాలా ఇష్టమైన వంటకం. దీన్ని సగ్గు బియ్యంతోనూ, బియ్యం తోనూ, శనగపప్పు తోనూ, పెసర పప్పుతోనూ తయారు చెయ్యవచ్చు. పరమాన్నం అనేది బియ్యం, పాలు, బెల్లం (లేదా చక్కెర)తో చేసే సాంప్రదాయక తీపి వంటకం. దీన్ని పాయసం అని కూడా పిలుస్తారు మరియు ప్రత్యేక సందర్భాలలో, పండుగలలో, మరియు దేవుడికి నైవేద్యంగా సమర్పిస్తారు. 

## తయారు విధానం

* బియ్యాన్ని బాగా కడిగి, కొంతసేపు నానబెట్టాలి. 
* ఒక గిన్నెలో పాలు పోసి వేడి చేయాలి. 
* పాలు మరిగిన తర్వాత, నానబెట్టిన బియ్యాన్ని అందులో వేసి ఉడకనివ్వాలి. 
* బియ్యం మెత్తగా ఉడికిన తర్వాత, బెల్లం లేదా చక్కెరను వేసి, కరిగే వరకు కలపాలి. 
* కొన్ని రకాల పరమాన్నంలో సగ్గుబియ్యం, శనగపప్పు లేదా పెసరపప్పు వంటివి కూడా కలుపుతారు. 
* చివరగా, ఏలకుల పొడి, జీడిపప్పు, కిస్‌మిస్ వంటివి వేసి అలంకరించవచ్చు. 

## ప్రాముఖ్యత
* పరమాన్నం తెలుగు వారికి ఇష్టమైన వంటకం. 
* ఇది పవిత్రమైన వంటకంగా భావిస్తారు మరియు పండుగలు, పూజలు వంటి ప్రత్యేక సందర్భాలలో దేవుడికి నైవేద్యంగా పెడతారు. 
* దీనిని 'క్షీరాన్నం' లేదా 'అన్నం పాయసం' అని కూడా అంటారు. 
## మూలాలు

వర్గం:పిండి వంటలు
మద్రాసు విశ్వవిద్యాలయం

**మద్రాసు విశ్వవిద్యాలయం** భారతదేశ ప్రాచీన విశ్వవిద్యాలయాలలో ఒకటి. కలకత్తా విశ్వవిద్యాలయము, బొంబాయి విశ్వవిద్యాలయం ల తరువాత స్థాపించబడింది. ఇక్కడ ఎందరో ప్రముఖులు విద్యాభ్యాసం చేసారు.

## వైస్ ఛాన్సలర్లు
మద్రాసు విశ్వవిద్యాలయంలోనే విద్యాభ్యాసం చేసిన ప్రపంచప్రఖ్యాత వైద్యనిపుణుడు, విద్యావేత్త ఆర్కాటు లక్ష్మణస్వామి మొదలియారు ఇదే విశ్వవిద్యాలయానికి అత్యంత సుదీర్ఘకాలం (27 సంవత్సరాలు) పాటు ఉపకులపతిగా పనిచేసిన రికార్డు సాధించారు.
* ఎం.శాంతప్ప -1981 నుండి 1984 వరకు

## విభాగాలు
* మానవీయ శాస్త్రాల విభాగములు 
### తెలుగు శాఖ
తెలుగు శాఖ విద్యార్ధుల సిద్ధాంత గ్రంథాలు శోధగంగ వెబ్సైటులో అందుబాటులో (2017నుండి) వున్నాయి. 

## ప్రముఖ పూర్వ విద్యార్ధులు
* వాసిలి వసంతకుమార్
* పింగళి లక్ష్మీకాంతం 
* మామిడిపూడి వెంకటరంగయ్య 
* హిల్డా మేరీ లాజరస్ 
* మాగంటి అన్నపూర్ణాదేవి 
* ఆర్కాటు లక్ష్మణస్వామి మొదలియారు 
* వనమాలి 
* చిలుకూరి నారాయణరావు
* దువ్వూరి వేంకటరమణ శాస్త్రి
* జి.ఎన్.రెడ్డి
* భావరాజు వేంకట కృష్ణారావు
* కె.జి.కన్నబిరాన్
* రాజారావు
*పాల్ దినకరన్

## బయటి లింకులు
*అధికారిక వెబ్సైటు
## మూలాలు

వర్గం:విశ్వవిద్యాలయాలు
వర్గం:1857 స్థాపితాలు
వర్గం:మద్రాసు విశ్వవిద్యాలయం
వర్గం:చెన్నై
దొమ్మరనంద్యాల

**దొమ్మరనంద్యాల** వైఎస్‌ఆర్ కడప జిల్లా, మైలవరం మండలానికి చెందిన జనగణన పట్టణం.

జమ్మలమడుగు పట్టణానికి వాయవ్య దిశగా 4 కి.మీ. దూరంలో ఉంది. తూర్పున మోరగుడి గ్రామం, పశ్చిమాన వేపరాల గ్రామం, దక్షిణాన పెన్నా నది, ఉత్తరాన కర్మలవారి పల్లె గ్రామం, దొమ్మర నంద్యాలకు సరిహద్దులుగా ఉన్నాయి.

## గణాంకాలు
దొమ్మర నంద్యాల వైఎస్ఆర్ జిల్లాలోని మైలవరం మండలానికి చెందిన జనగణన పట్ణణం. 2011 జనాభా లెక్కల ప్రకారం దొమ్మర నంద్యాల నగరంలో మొత్తం 2,192 కుటుంబాలు నివసిస్తున్నాయి. దొమ్మర నంద్యాల మొత్తం జనాభా 8,337 అందులో పురుషులు 4,219 మంది ఉండగా, స్త్రీలు 4,118 మంది ఉన్నారు. సగటు లింగ నిష్పత్తి 976. దొమ్మర నంద్యాల పట్టణంలో నగరంలో 0-6 సంవత్సరాల వయస్సు గల పిల్లల జనాభా 940, ఇది మొత్తం జనాభాలో 11%. 0-6 సంవత్సరాల మధ్య 477 మంది మగ పిల్లలు, 463 మంది ఆడ పిల్లలు ఉన్నారు. బాలల లింగ నిష్పత్తి 971, ఇది సగటు లింగ నిష్పత్తి (976) కంటే తక్కువ. దొమ్మర నంద్యాల అక్షరాస్యత రేటు 67.7%. ఆ విధంగా వైఎస్ఆర్ జిల్లాలో 67.3% అక్షరాస్యతతో పోలిస్తే దొమ్మర నంద్యాల అధిక అక్షరాస్యతను కలిగి ఉంది. పురుషుల అక్షరాస్యత రేటు 81.53%, స్త్రీల అక్షరాస్యత రేటు 53.43%.

## రవాణా సౌకర్యాలు
జమ్మలమడుగు నుండి బస్సు, ప్రైవేటు వాహనాలు రోడ్డు మార్గం ద్వారా వచ్చును. జమ్మలమడుగు నుండి మాత్రమే కాకుండా తాడిపత్రి రోడ్ నుండి కూడా గ్రామానికి ట్రంక్ రోడ్ వేయడం జరిగింది. ప్రస్తుతం ఈ గ్రామానికి రెండు లైన్ల రోడ్ సదుపాయం ఉంది.జమ్మలమడుగు నుండి ఈ గ్రామం చేరడానికి ప్రస్తుతం మూడు మార్గాల ద్వారా చేరుకోవచ్చు.జమ్మలమడుగు - తాడిపత్రి రహదారిలో మొరగుడి వద్ద నుండి ఈ గ్రామానికి చేరుకోవచ్చు.అలాగే మైలవరం బైపాస్ నుండి కుడా చేరుకోవచ్చు.జమ్మలమడుగు - వేపరాలకు పెన్నా నది మద్యలో నుండి వేసిన కొత్త రోడ్ ద్వారా కూడా దొమ్మర నంద్యాల చేరవచ్చు.

## విద్యా సౌకర్యాలు
గ్రామంలో ప్రస్తుతం విద్యా సదుపాయాలు చాలా ఉన్నతంగా ఉన్నాయి. గ్రామంలో ఒక ఉన్నత పాఠశాల, నాలుగు ప్రాథమిక పాఠశాలలు, చిన్న పిల్లల కోసం నాలుగు అంగన్వాడి కేంద్రాలు, బాలురకు ప్రభుత్వ హాస్టల్ సదుపాయం కూడా ఉన్నాయి. ప్రస్తుతం హాస్టల్లో వంద మంది విద్యార్థులు దాక ఉన్నారు. 
దొమ్మర నంద్యాల లోని ఉన్నత పాఠశాల జిల్లాలోని కర్పోరాట్ పాఠశాలలకు దీటుగా ఉన్నత విద్యను బోధిస్తూ కడప జిల్లాలోనే ఉన్నతమైన పాఠశాలలలో ఒకటిగా నిలిచింది. ఇక్కడ పాఠశాల వాతావరం చాలా ఆహ్లాదంగా, ఆనందకరంగా ఉంటుంది. ఈ గ్రామం నుండే కాకుండా పొరుగు గ్రామాలైన మోరగుడి, కర్మలవారి పల్లె, చిన్న కొమెర్ల గ్రామాల నుండి మాత్రమే కాకుండా, జమ్మలమడుగు పట్టణం నుండి కూడా విద్యార్థులు రావడం జరుగుతున్నది. ఏడాది ఏడాదికి ఇక్కడి విద్యార్థుల సంఖ్య పెరుగుతూ **ప్రస్తుతం 900 పైగా విద్యార్థులతో** ఇక్కడ చదువుకున్న విద్యార్థులు చాలామంది ఉపాధ్యాయులుగా, ఇంజనీర్లుగా, వ్యాపారస్తులుగా, సాఫ్ట్ వేర్లుగా, డాక్టర్లు గానే కాకుండా అన్ని రకాల ప్రభుత్వ ఉద్యోగాలలో ఉన్నారు.

* కడప జిల్లా లోనే అత్యుత్తమ విద్యాలయంగా గుర్తించబడిన జిల్లా పరిషత్ ఉన్నత పాఠశాల. ఇక్కడి జిల్లా పరిషత్ పాఠశాల భవనం మిక్కిలి సుందరమైంది.
* శాంతినికేతన్ పాఠశాల.

## ప్రధాన పంటలు
*మిరప
*ఆకుకూరలు

## ప్రధాన వృత్తులు
*ఈ గ్రామంలో చేనేత కుటీర పరిశ్రమగా బాగా అభివృద్ధి చెందింది. 
*వ్యవసాయం
*కుమ్మరి
*దర్జీ

## దేవాలయాలు
**శ్రీ చౌడేశ్వరీదేవి ఆలయం -** ఈ గ్రామంలో తొగట వీర క్షత్రియుల ఇలవేలుపు శ్రీ చౌడేశ్వరీదేవి ఆలయం ఉంది. ఈ ఆలయంలో ప్రతి సంవత్సరం జ్యోతి మహోత్సవాలు మూడు రోజులపాటు వైభవంగా జరుగును.

## మూలాలు

## వెలుపలి లింకులు

వర్గం:జనగణన పట్టణాలు
వర్గం:వైఎస్ఆర్ కడప జిల్లా జనగణన పట్టణాలు
మోరగుడి

**మోరగుడి** వైఎస్‌ఆర్ కడప జిల్లా, జమ్మలమడుగు మండలానికి చెందిన జనగణన పట్టణం.

## జనాభా గణాంకాలు
మొరగుడి వైఎస్ఆర్ జిల్లా, జమ్మలమడుగు మండలంలో ఉన్న ఒక జనాభా లెక్కల పట్టణం. 2011 జనాభా లెక్కల ప్రకారం, మొరగుడి నగరంలో మొత్తం 1,779 కుటుంబాలు నివసిస్తున్నాయి. మొరగుడి మొత్తం జనాభా 6,812, అందులో 3,382 మంది పురుషులు, 3,430 మంది స్త్రీలు ఉన్నారు.లింగ నిష్పత్తి 1,014. 0-6 సంవత్సరాల వయస్సు గల పిల్లల జనాభా 688, ఇది మొత్తం జనాభాలో 10%. 0-6 సంవత్సరాల మధ్య 353 మంది మగ పిల్లలు, 335 మంది ఆడ పిల్లలు ఉన్నారు. ఆ విధంగా 2011 జనాభా లెక్కల ప్రకారం మొరగుడిలోని బాలల లింగ నిష్పత్తి 949, ఇది సగటు లింగ నిష్పత్తి (1,014) కంటే తక్కువ.అక్షరాస్యత రేటు 66.9%. ఆ విధంగా వైఎస్ఆర్ జిల్లాలో 67.3% అక్షరాస్యతతో పోలిస్తే మొరగుడి తక్కువ అక్షరాస్యతను కలిగి ఉంది. పురుషుల అక్షరాస్యత రేటు 79.07%, స్త్రీల అక్షరాస్యత రేటు 54.93%.

## దర్శనీయ ప్రదేశాలు/దేవాలయాలు

* **శ్రీ చౌడేశ్వరీ, చౌడేశ్వరుల ఆలయం -** ఈ గ్రామంలో నూతనంగా నిర్మించిన ఈ ఆలయంలో, 2013, అక్టోబరు-5న, ప్రత్యేకపూజలు నిర్వహించారు. గంగాపూజ, పూర్ణబింబోత్సవం, గణపతి పూజ, అగ్నిప్రతిష్ఠ నిర్వహించారు. 6 అక్టోబరున ప్రత్యేకపూజలు చేసి, 7 అక్టోబరునాడు విగ్రహప్రతిష్ఠ జరిగింది.
* **శ్రీకృష్ణానందమఠం -**మోరగుడి సమీపంలో రూపు దిద్దుకుంటున్న శ్రీకృష్ణానందమఠం, ప్రజలలో ఆధ్యాత్మికభావాన్ని పెంపొందిస్తున్నది. హైదరాబాదుకి చెందిన ఈ సంస్థ ఆధ్వర్యంలో, 2001 డిసెంబరు 5 నాడు ఈ మఠం పనులు మొదలు పెట్టింది. ఆధ్యాత్మిక పరిశోధనా కేంద్రంగా రూపుదిద్దుకుంటున్న ఈ కేంద్ర నిర్మాణం పూర్తికావస్తున్నది. ఈ మఠం కోసం, ప్రొద్దుటూరుకి చెందిన ప్రముఖవైద్యులు సుందరరామిరెడ్డి, 2.30 ఎకరాల భూమి విరాళంగా ఇచ్చారు.

**ఈ మఠంలోని విశేషాలు**
# రు.3కోట్లతో గీతోపదేశం దృశ్యం భవన నిర్మాణం.
# రథం ప్రక్కన 40 అడుగుల ఎత్తయిన గోపాలకృష్ణ విగ్రహం.
# దీని వెనుక కాళీయమర్దనం దృశ్యం.
# ఈశాన్యపు కొలనులో వటపత్రశాయి దృశ్యం 
# మానవదేహం స్ఫూర్తితో 9 మంటపాల నిర్మాణం. దీనిని ఆధ్యాత్మిక విశ్వవిద్యాలయంగా విస్తరించేటందుకు సన్నాహాలు చేస్తున్నారు.

* **శ్రీ దత్తసాయి దేవాలయం -** ఈ ఆలయ నవమ వార్షికోత్సవం, 2016, అక్టోబరు-29 న శనివారంనాడు నిర్వహించారు. ఈ సందర్భంగా ఆ రోజు ఉదయం నుండి రాత్రి వరకు ఆలయంలో ప్రత్యేక పూజా కార్యక్రమాలు జరిగాయి. ఆ రోజున ఉదయం 11 గంటలనుండి అన్నసమారాధాన కార్యక్రమం నిర్వహించారు.

## ప్రధాన పంటలు
మోరగుడి గ్రామంలో వేరుశనగ పంట, జొన్న పంట, పత్తి పంట, పొద్దు తిరుగుడు పంట, వరి పంట, మెుదలగు పంటలు పండించుదురు. మా గ్రామంలో ఇంకా చాల పంటలు పండించుదురు
## ప్రధాన వృత్తులు
చేనేత, వ్యవసాయం
## విశేషాలు
*ఈ గ్రామం చేనేత పరిశ్రమకు జిల్లాలో పేరు గాంచింది. ఈ గ్రామం జమ్మలమడుగు పట్టణానినకి అతి సమీపంలో ఉంది. ప్రస్తుతం జమ్మలమడుగు పట్టణంలో దాదాపు కలిసిపోయింది.
*ఈ గ్రామానికి చెందిన బయొలాజికల్ సైన్స్ అధ్యాపకులైన హసిం బాషాకు, తిరుపతిలోని శ్రీ వేంకటేశ్వర విశ్వవిద్యాలయం, డాక్టరేటు ప్రదానం చేసింది.ఇతను జువాలజీ విభాగంలో "karika papayaalin Extraction on Reproduction Metabolic Activities Male Alchin Reeves" అను అంశంపై చేసిన పరిశోధనకు ఈ డాక్టరేటు ప్రదానం చేసారు.

## మూలాలు

## వెలుపలి లంకెలు

వర్గం:జనగణన పట్టణాలు
వర్గం:వైఎస్ఆర్ కడప జిల్లా జనగణన పట్టణాలు
సోడియం బైకార్బొనేట్

## పేరు

**సోడా** లేదా **వంట సోడా** (baking soda) లేదా **సోడియం బైకార్బొనేట్** అనేది ఒక రసాయన పదార్థం. వంట సోడాని మనం కేకులు, బజ్జీలు వగైరాలు గుల్లబారి మృదువుగా వస్తాయని ఉపయోగిస్తాము. కానీ ఈ రసాయనానికి అనేక ఇతర ఉపయోగాలు ఉన్నాయి.

సోడా, తినే సోడా, వంట సోడా, బేకింగ్ సోడా, బైకార్బనేట్ ఆఫ్ సోడా (Bicarbonate of soda) లేదా సోడియం బైకార్బనేట్ (sodium bicarbonate) - ఇవన్నీ NaHCO3 అనే రసాయనం పేర్లే. ఇది తెల్లటి గుండ రూపంలో బజారులో దొరుకుతుంది. దీనిని ప్రయోగశాలలో తయారుచేయగలినా ప్రకృతిసిద్ధంగా దొరికె బేకింగ్ సోడాను నాకొలైట్ (nahcolite) అంటారు. ఇది క్షారగుణము కలిగి ఉంటుంది .

బేకింగ్ పౌడర్ అని మరొక పదార్థం ఉంది. అది వేరు. బేకింగ్ సోడా అంటే పక్కా సోడియం బైకార్బొనేట్. బేకింగ్ పౌడర్ అన్నది సోడియం బైకార్బొనేట్ + పొటాసియం బైకార్బొనేట్ (cream of tartar) కలిపి ఉన్న మిశ్రమము. ఇదీ తెల్లటి గుండ రూపంలోనే ఉంటుంది. దీనిని కూడా వంటలలో వాడతారు.

వాషింగ్ సోడా (చాకలి సోడా) అనేది వేరొక రసాయనం. దీనిని బట్టలు ఉతకడానికి వాడతారు. ఇదీ తెల్లటి గుండ రూపంలోనే ఉంటుంది. కాని దీనిని తినకూడదు. 
## వంటలలో
* కూరగాయలు లేక పళ్ళ మీద ఉన్న పురుగుల మందుల అవశేషాలు పోయి శుభ్రపడాలంటే కొంచెం బేకింగ్ సోడా వేసిన నీళ్ళతో కడిగితే సరి. 
* మాంసం వండటానికి ముందు దానికి బేకింగ్ సోడా పట్టించి రెండు లేక మూడు గంటలు ఫ్రిజ్ లో ఉంచి తీయండి. తరువాత దానిని శుభ్రంగా కడిగి వండితే మృదువైన, రుచికరమైన మాంసం తయార్.
* టొమాటో వంటి పుల్లటి సూప్ కు మంచి రుచి రావాలంటే చిటికెడు బేకింగ్ సోడా కలిపితే సరి. 
## ఇంటిలో
* ఫర్నిచర్ మీద పెన్సిల్ గీతలు, క్రేయాన్ మరకలు, సిరా మరకలు పడ్డాయా? తడిపిన స్పాంజ్ మీద కొంచెం బేకింగ్ సోడా చల్లి దాంతో ఆ మరకల మీద రుద్దండి. 
* ఒక లీటర్ నీళ్ళలో కొంచెం బేకింగ్ సోడా వేసి ఆ నీటితో ఫ్లాస్క్ ను శుభ్రం చేస్తే దానిలోని వాసనలన్నీ మాయమవుతాయి. 
* తడిపిన స్పాంజ్ మీద కొంచెం బేకింగ్ సోడా చల్లి దాంతో ఫ్రిజ్ ను తుడిస్తే శుభ్రంగా ఉంటుంది. ఒక చిన్నబాక్స్ లో కొంచెం బేకింగ్ సోడాను ఉంచి దాన్ని ఫ్రిజ్ లో ఉంచితే దుర్వాసనలన్ని పోయి చక్కగా ఉంటుంది. 
* కొంచెం బేకింగ్ సోడాను పేస్టులాగా చేసి దానిని వంటగదిలో గ్యాస్ స్టవ్ చుట్టుప్రక్కల జిడ్డుగా ఉన్న చోట రాసి ముందు తడిబట్టతో ఆపై పొడిబట్టతో తుడిస్తే శుభ్రపడుతుంది
* కొంచెం వేడి నీళ్ళలో ఒక చెంచా బేకింగ్ సోడా వేసి దానిలో మురికిగా ఉన్న దువ్వెనలు, బ్రష్ లు వేసి, కొంచెంసేపు తర్వాత మంచి నీళ్ళతో కడిగితే మురికి పోతుంది . 
## వైద్యంలో
* పొట్టలో మంట లేక అస్వస్థతగా ఉన్నప్పుడు కప్పు నీళ్ళలో పావు చెంచా బేకింగ్ సోడా వేసుకుని తాగితే వెంటనే ఫలితం కనిపిస్తుంది. కానీ ఇది ఎప్పుడన్నా మాత్రమే వాడాలి. తరుచుగా వాడకూడదు. 
* చెమటతో శరీరం దుర్వాసన వస్తుంటే చెమట పట్టే ప్రదేశాల్లో కొంచెం బేకింగ్ సోడాను చెల్లితే శరీర దుర్వాసన మాయం. 
* శరీరంలోని ట్యాన్ ను తొలగిస్తుంది. అంతే కాదు అండర్ ఆర్మ్స్, మోచేతులు, మోకాళ్లపై నలుపును ఇది పోగొడుతుంది. ఒక స్పూన్ బేకింగ్ సోడాకు సమానంగా నిమ్మరసం కలిపి గట్టి మిశ్రమంగా తయారుచేసి ఆయా ప్రాంతాల్లో సమానంగా రాసి పదినిమిషాల తరువాత కడిగేయాలి. అలా కొంత కాలం చేసి ఫలితం చూడండి.

## మూలాలు

* Mark Sircus, Sodium Bicarbonate: Nature's Unique First Aid Remedy, Square One Publisher, Garden City, NJ, USA, ISBN 978-0-7570-0394-3

వర్గం:రసాయన శాస్త్రం
వర్గం:సోడియం సమ్మేళనాలు
వర్గం:సోడియం
పచ్చయప్ప కళాశాల

**పచ్చయప్ప కళాశాల** (ఆంగ్లం: Pachaiyappa's College) మద్రాసు లోని ప్రాచీనమైన విద్యా సంస్థ. ఇది 1842 సంవత్సరంలో పచ్చయప్పా ముదలియార్ వీలునామాను అనుసరించి స్థాపించబడింది. 
## నేపథ్యం
పచ్చయ్యప్ప కళాశాలను విద్యాదాత పచ్చయప్ప మొదలియార్ తన వీలునామాలో విద్యాదానం కొరకు కేటాయించిన సొమ్ముతో నిర్మించారు. పచ్చయప్ప మరణానంతరం వారు వ్రాసిన విల్లుకు వ్యతిరేకంగా, పచ్చయప్ప దానధర్మాలకు కేటాయించిన లక్షలాది రూపాయల సొమ్మును వారసులు తినివేశారు. ఈ నేపథ్యంలో బ్రిటీష్ ఈస్టిండియా కంపెనీ చెన్నై సుప్రీంకోర్టు అడ్వకేట్ జనరల్ కాంప్టన్, ఆయన అనంతరం వచ్చిన మరొక అడ్వకేట్ జనరల్ నార్టన్ పచ్చయప్ప దానధర్మాలకు కేటాయించిన సొమ్మును న్యాయపరంగా వెలికితీయించారు. ఆ వెలికి తీసిన సొమ్మును పచ్చయప్ప వీలునామా మేరకు ధర్మకార్యాలకు ఖర్చుచేసేందుకు 1832లో ధర్మకర్తల బోర్డు ఏర్పాటుచేశారు. ఆ బోర్డులో పోలీసు సూపరింటెండెంటు, దాత వెంబాకం రాఘవాచార్యులు అధ్యక్షునిగా, విద్యాదాత కోమలేశ్వరం శ్రీనివాస పిళ్ళై ఒకానొక ధర్మకర్తగా ఉన్నారు. 1842లో వెంబాకం రాఘవాచార్యులు మరణించాకా అప్పటి నుంచి శ్రీనివాసపిళ్ళై అధ్యక్షుడై 1852లో తాను మరణించేవరకూ కొనసాగారు. ఈ క్రమంలోనే ఆ ధర్మనిధితో పచ్చయప్ప కళాశాలను నిర్మించారు.
### పచ్చయప్పా ముదలియార్

## ప్రధానోపాధ్యాయులు
* జాన్ ఆడమ్ (1884 -1894)
* ఎరిక్ డ్రూ (1906 - 1912)
* సి.ఎల్.రెన్ (1920 - 1921)
* ఎం.రుతునాస్వామి (1921 - 1927)
* కె.చిన్న తంబిపిళ్ళై (1927 - 1935)
* పి.ఎన్.శ్రీనివాసాచారి (1935 -1938)
* డి.ఎస్.శర్మ (1938 -1941)
* వి.తిరువెంగటసామి (1942-1942)
* బి.వి.నారాయణస్వామి నాయుడు (1942-1947)
* ఆర్.కృష్ణమూర్తి (1947-1961)
* సి.డి.రాజేశ్వరన్ (961-1963)
* టి.ఎస్.శంకరనారాయణ పిళ్ళై (1963-1966)
* ఎస్.పి.షణ్ముగనాథన్ (1966-1982)
* ఎం.కె.దశరథన్ (1982-1984)
* టి.ఆర్.రామచంద్రన్ (1984-1985)
* జి.నాగలింగం (1985-1986)
* ఎన్.పి.కళ్యాణం (1986-1987)
* ఎన్.కె.నారాయణన్ (1989)
* ఏ.పి.కమలాకర రావు

## ప్రముఖులైన పూర్వ విద్యార్ధులు
కళాశాల అధికారిక వెబ్‌సైట్ లో చాలా మంది ప్రముఖ పూర్వవిద్యార్థులను పేర్కొన్నారు. వారిలో కొందరు:

*కాసు బ్రహ్మానంద రెడ్డి, ఆంధ్రప్రదేశ్ ముఖ్యమంత్రి
*మురసోలీ మారన్, రాజకీయనాయకుడు
*కె.సి.రెడ్డి, మొదటి మైసూరు ముఖ్యమంత్రి
*బొడ్డేపల్లి రాజగోపాలరావు, పార్లమెంటు సభ్యుడు.
*సి.ఎన్.అన్నాదురై, తమిళనాడు ముఖ్యమంత్రి
*మామిడిపూడి వేంకటరంగయ్య, చరిత్ర పరిశోధకులు
*వైరాముత్తు, కవి
*తాపీ ధర్మారావు, తెలుగు పాత్రికేయుడు
*ఎ.ఎం.రాజా, సినీ గాయకుడు
*పిట్టమండలం వెంకటాచలపతి, భారతదేశపు తొలి డాక్యుమెంటరీ చిత్ర నిర్మాత
*పరవస్తు చిన్నయసూరి, తెలుగు కవి, పండితుడు
*రాబిన్ సింగ్, భారత క్రికెట్ క్రీడాకారుడు
*భరత్ రెడ్డి, భారత క్రికెట్ క్రీడాకారుడు
*శ్రీనివాస రామానుజన్, గణితవేత్త
*దామరాజు పుండరీకాక్షుడు, స్వాతంత్ర్య సమరయోధుడు, నాటకకర్త.
*పి.చంద్రశేఖరరెడ్డి, తెలుగు సినిమా దర్శకుడు.

## మూలాలు

## బయటి లింకులు
* పచ్చయప్పా కళాశాల అధికారిక వెబ్ సైటు. 

వర్గం:సంస్థలు
వర్గం:విద్యాలయాలు
వర్గం:1842 స్థాపితాలు
వర్గం:తమిళనాడు విద్యాసంస్థలు
తెప్ప (అయోమయ నివృత్తి)

తెప్ప అతి ప్రాచీనమైన చిన్న పడవ. ఇవి స్వదేశీ వస్తువులచే నిర్మిస్తారు. 
----
* తెప్ప నడపడం
----
* తెప్పలమడుగు, నల్గొండ జిల్లా, పెద్దవూర మండలానికి చెందిన గ్రామం.
* తెప్పలవలస, శ్రీకాకుళం జిల్లా, రణస్థలం మండలానికి చెందిన గ్రామం.
తెలుగు శాఖ, ఉస్మానియా విశ్వవిద్యాలయం

ఉస్మానియా విశ్వవిద్యాలయం అనగానే మొదటగా గుర్తొచ్చేది ఆర్ట్స్ కళాశాల, ఈ కళాశాల సామాజిక శాస్త్రాలు, మానవీయ శాస్రాలు కలిసి ఏర్పడింది. ఈ కళాశాలలోనే అత్యంత ప్రఖ్యాతిగాంచిన **తెలుగు శాఖ** ఉంది. ఈ శాఖ 1919లో రాయప్రోలు సుబ్బారావు తొలి అధ్యక్షులుగా ఏర్పడింది. ఈ శాఖ తెలుగు సాహిత్య విద్యార్థులకు స్నాతకోత్తర విద్య (ఎం.ఏ) ను అందించడంతో పాటు తెలుగు భాష పై పరిశోధన (పీ.హెచ్.డి) లను ప్రోత్సహిస్తూ డాక్టరేట్ పట్టాలను అందిస్తుంది. వివిధ సిద్ధాంత గ్రంథాలు, పరిశోధనా గ్రంథాలు తెలుగు శాఖ పరిశోధనాలయంలో అందుబాటులో ఉన్నాయి.
## ప్రస్తుత అధ్యక్షులు
ప్రస్తుతం ఉస్మానియా విశ్వవిద్యాలయం తెలుగు శాఖకు ఆచార్య సాగి కమలాకర శర్మ గారు అధ్యక్షత వహిస్తున్నారు. వీరు ఆచార్య చింతకింది కాశీం గారి తర్వాత ప్రస్తుతం 27వ శాఖాధ్యక్షులుగా బాధ్యతలను నిర్వహిస్తున్నారు.
## ప్రస్తుత ఆచార్యులు

File:Kamalakara sharma.jpg|ఆచార్య సాగి కమలాకర శర్మ, అధ్యక్షులు
File:Dr Ele Vijayalaxmi.jpg|thumb|డా. ఏలె విజయలక్ష్మి, పాఠ్య ప్రణాళికా సంఘం అధ్యక్షులు
File:Surya Dhanunjay.jpeg|ఆచార్య సూర్యా ధనుంజయ్, పూర్వాధ్యక్షులు
File:డా. సి.కాశీం.jpeg|ఆచార్య సి. కాశీం, పూర్వాధ్యక్షులు 
File:Dr. S. Raghu.jpg|డా. ఎస్. రఘు, సహాయాచార్యులు


## స్నాతకోత్తర విద్య (ఎం.ఏ)గా తెలుగు
ఎం.ఏ. తెలుగు 1940లో ప్రారంభించబడింది. 1940లో ఎం.ఏ. (తెలుగు)లో చేరిన పల్లా దుర్గయ్య 1942లో ఉత్తీర్ణుడైన ప్రప్రథమ ఎం.ఏ. తెలుగు విద్యార్థి. 1949లో ఎం.ఏ తెలుగులో రెగ్యులర్‌ విద్యార్థులుగా చేరి 1951లో 532 మార్కులతో డిస్టింక్షన్‌లో పాసైన విద్యార్థి ఆచార్య డా. బి.రామరాజు (రూల్‌ నెం. 131), 477 మార్కులతో ద్వితీయశ్రేణిలో పాసైన విద్యార్థిని ఇల్లిందల సుజాత (రూల్‌ నెం 132) చరిత్రలో నిలిచారు.

స్నాతకోత్తర విద్య (ఎం.ఏ) గా తెలుగు అభ్యసనం అనేది భాషలో ఎంతగానో ప్రావీణ్యం సంపాదించటానికి తోడ్పడుతుంది. ఇక్కడ విద్యార్థులు "ప్రాచీన తెలుగు సాహిత్యం" నుండి "ఆధునిక తెలుగు సాహిత్యం" వరకు అధ్యయనం చేస్తారు. అంతే కాకుండా "తెలుగు శాసనాలు", "తెలుగు వ్యాకరణం-అలంకారాలు-ఛందస్సు", "వివిద తెలుగు సాహిత్య ప్రక్రియలు", "తెలుగు భాషా చరిత్ర", "తెలుగు సాహిత్య విమర్శ" వంటి అంశాలను క్షుణ్ణంగా నేర్చుకుంటారు. వీటితోపాటు 2023-2024 సంవత్సరం నుంచి ఆప్షనల్ పేపర్స్ గా జర్నలిజం, కథానిక పాఠ్యాంశాలు, తెలంగాణ చరిత్ర సంస్కృతి, పాట కవిత్వం, తెలుగు భాషా సాంకేతికత, తెలుగు పరిశోధన, బమ్మెర పోతన ప్రత్యేక అధ్యయనం, తెలుగు సాహిత్య ప్రక్రియలు, నవల పాఠ్యాంశాలు, గిరిజన సాహిత్యం, దాశరధి కృష్ణమాచార్య-ప్రత్యేక అధ్యయనం, ప్రపంచీకరణ సాహిత్యం-ప్రత్యేక అధ్యయనం వంటి కొత్త పాఠ్యాంశాలను చేర్చారు.
## చిత్రమాలిక

File:Dept. of Telugu Osmania University.jpg|thumb|తెలుగు శాఖ కార్యాలయ గది ప్రవేశ ద్వారం
File:Dept. of Telugu Osmania University entrance.jpg|thumb|ఆర్ట్స్ కళాశాలలో సాహిత్య శాఖల ప్రవేశ ద్వారం
File:Dept. of Telugu OU 100 years celebrations.jpg|thumb|శత వత్సరాల సందర్భంగా తెలుగు శాఖ విడుదల చేసిన లోగో
File:Dept. of Telugu Osmania University office room.jpg|thumb|తెలుగు శాఖ అధ్యక్షుల జాబితా, కార్యాలయ గది
File:Dept. of Telugu Osmania University lecturers.jpg|thumb|తెలుగు శాఖ అధ్యాపకుల సమాచారం

## మూలాలు

వర్గం:విద్యాలయాలు
వర్గం:ఉస్మానియా విశ్వవిద్యాలయం
సుబ్బరాజు

* సుబ్బరాజు (నటుడు), తెలుగు సినిమా నటుడు.
* పెన్మెత్స సుబ్బరాజు, పియస్సార్ గా ప్రసిద్ధిచెంది బైబిల్ పై అనేక విమర్శనా గ్రంథాలు రచించారు.
----
**సుబ్బరాజు** పేరు కలిగియున్న ఇతర వ్యాసాలు:

* సుబ్బరాజు కండ్రిగ
* సుబ్బరాజుగారి కుటుంబం

వర్గం:పుంలింగ పేర్లు
రాయలసీమ హక్కుల ఐక్య వేదిక

thumb|రాయలసీమ పటం (ఆకుపచ్చ రంగు)
**రాయలసీమ హక్కుల ఐక్య వేదిక** (Rayalaseema Rights United Forum) కి అధ్యక్షుడు టీ జీ వీ సంస్థల సమూహమునకు అధినేత అయిన టీ. జీ. వెంకటేష్. రాష్ట్ర విభజన ఈ వేదిక యొక్క ధ్యేయం కాదు. ఈ ప్రదేశంలోని వెనుకబాటుతనాన్ని నిర్మూలించి అభివృద్ధి బాట వేయటమే ధ్యేయం.

## అభిప్రాయాలు
* సమైక్య రాష్ట్రంగా ఉండటం వలన రాయలసీమ కి అన్యాయం జరుగుతోంది.
* కృష్ణా నదీ జలాలలో సీమ కి రావలసిన అధిక వాటాకి జరిగిన ప్రయత్నం విఫలమైనది.
* బ్రిటీష్ పాలనలో నేత మిల్లులు, ద్రావకాల వెలికితీత యూనిట్లతో "రెండవ బొంబాయి" గా విలసిల్లిన ఆదోని ప్రాముఖ్యం కనుమరుగైనది.
* చక్కెర, కాగితం, గనుల కర్మాగారలని స్థాపించే అవకాశం సీమ లో ఉంది.
* సహజ వాయువుని సరఫరా చేస్తే ఈ ప్రదేశంలో ఒక లక్ష ఉద్యోగాలు దొరుకుతాయి
* బళ్ళారి కర్ణాటక రాష్ట్రం లోకి చేర్చటంతో, కాలువ రాయలసీమ లో ఉండిననూ, ప్రాజెక్టు కర్ణాటకలో ఉండటం వలన సమస్యలు వచ్చాయి.
* రాజధానిని కర్నూలు నుండి హైదరాబాదు కి తరలించినప్పుడు సీమ ప్రజలు ఎటువంటి అభ్యంతరాలని వ్యక్తం చేయలేదు, వారి త్యాగాలు వారిలోని సమైక్యాంధ్ర స్పూర్తికి నిదర్శనం

## డిమాండ్లు
* తెలంగాణాతో పోలిస్తే ఎక్కువ వెనుకబడి ఉన్నందున రాయలసీమ లో అభివృద్ధి ప్రణాళికలు చేపట్టాలి
* కమీటీల వలన ఉద్యమం నీరుగారి పోతుంది కాబట్టి కాలయాపన చేయకూడదు
* తెలంగాణని ప్రత్యేక రాష్ట్రం గా విభజిస్తే, నెల్లూరు, ప్రకాశం లని; కర్ణాటక లోని బళ్ళారి ని సీమలో కలిపి ప్రత్యేక రాయలసీమ రాష్ట్రం గా విభజించాలి
* రాయలసీమ లో గ్యాసు పైపులైనుని వేయించాలి.
* ఉద్యోగాలలో సమానత్వాన్ని పాటించాలి
* ఇన్ఫర్మేషన్ టెక్నాలజీ, బయోటెక్నాలజీ, ఇతర వృత్తి విద్యా కోర్సులను అందజేస్తున్న విద్యాసంస్థలకి ప్రత్యేక రాయితీలని ప్రకటించాలి
## ఇవి కూడా చూడండి
* మనరాయలసీమ
* బైరెడ్డి రాజశేఖరరెడ్డి
* రాయలసీమ

## ములాలు

* http://www.hindu.com/2004/08/16/stories/2004081603010500.htm 
* http://www.hindu.com/2008/10/10/stories/2008101055950300.htm 
* https://web.archive.org/web/20040812105802/http://www.hinduonnet.com/2004/07/12/stories/2004071207200300.htm
* https://web.archive.org/web/20070831152948/http://in.telugu.yahoo.com/News/Regional/0708/17/1070817008_1.htm

వర్గం:సంస్థలు
టెల్ మీ యువర్ డ్రీమ్స్

## కథ సారాంశం
ఈ నవలలోని ముఖ్య పాత్ర యాష్లీ ప్యాట్టర్ సన్ (Ashley Patterson) అనే యువతి, తన సహోద్యోగులు టోనీ ప్రెస్కాట్ (Toni Prescott), యాలెట్ పీటర్స్ (Alette Peters)

సాఫ్ట్ వేర్ ఉద్యోగి అయిన యాష్లీ ఆఫీసు పని కి అంకితమైపోయిన ఒక ముభావి. టోనీ తిరుగుళ్ళకు అలవాటు పడిన గాయని, నర్తకి. చిత్రకారిణి అయిన యాలెట్ బహు సిగ్గరి. ముగ్గురివీ వేర్వేరు స్వభావాలు. టోనీ, యాలెట్ ఒకరితో ఒకరు బాగుంటారు. కానీ యాష్లీని మాత్రం టోనీ ఎప్పుడూ యాలెట్ ముందు తిడుతూ ఉంటుంది. వీరి ముగ్గురికీ ఉన్న ఒకే ఒక సారూప్యత, వారి వారి తల్లులతో సరైన బాంధవ్యం లేకపోవటం.

ఒంటరిగా నివసిస్తున్న తనని ఎవరో వెంబడిస్తున్నారు అని యాష్లీ అనుమాన పడుతుండటం (Somebody was following her అన్న వాక్యం) తో కథ మొదలవుతుంది. తను ఆఫీసు నుండి వచ్చిన సమయానికి ఎవరో తన ఇంటిలోని దీపాలని వెలిగించి ఉంచటం వలన తనకి ఆ అనుమానం కలుగుతుంది. తాను స్నానం చేస్తున్న సమయంలో తన పడక గదిలో అలికిడి కాగా, వెళ్ళి చూడగా, తన లోదుస్తులన్నీ చెల్లా చెదురుగా పడి ఉండటంతో తనను వెంబడించేవాడు మానసిక రోగిగా అనుమాన పడుతుంది. అద్దం పైన "నువ్వు చచ్చిపోతావు" (You will die) అని ఎవరో తన లిప్ స్టిక్ తోనే రాయడంతో తాను ఇంకా కలవరపడుతుంది. తన చిన్ననాటి ప్రేమికుడి మోసానికి గురైన యాష్లీ పోలీసులకి ఫిర్యాదు చేయటంతో ఆమెకి రక్షణ గా ఒక పోలీసు అధికారి నియమింపబడతాడు. ఆ రాత్రి 12.00 గంటల సమయంలో ఎవరో స్త్రీ ఏడుస్తున్నట్టు వినిపించిన యాష్లీ ఆ పోలీసు అధికారి నిద్రిస్తున్న గదికి వెళ్ళగా దారుణంగా హత్యకి గురైన ఆ అధికారిని చూసి నివ్వెరపోతుంది. ఆ విధంగానే అనుమానాస్పద పరిస్థితులలో అదివరకే ఇద్దరు పురుషులు (యాష్లీ మాజీ ప్రియుడు, యాలెట్ చిత్రాలని విమర్శించిన ఓ చిత్రకారుడు) హతమార్చబడి ఉంటారు. హతులు ముగ్గురూ సంభోగ సమయంలోనే హత్యకి గురవ్వటంతో బాటు, వారి వృషణాలు కోసివేయబడి ఉంటాయి. వీరి తర్వాత టోనీ ప్రియుడు కూడా ఇదే విధంగా హత్యకి గురవుతాడు. హత్య జరిగిన ప్రదేశాలలో దొరికిన వెండ్రుకలు, సంభోగ సమయంలో స్త్రీ శరీరం లో స్రవించే ద్రవాల నమూనాలని బట్టి ఒకే యువతి అన్ని హత్యలనీ చేసినట్టు పోలీసులు అనుమానిస్తారు. ప్రియుడు టోనీ కి ఇచ్చిన బహుమతి ఒకటి యాష్లీ వద్ద పోలీసులకి దొరుకుతుంది. యాష్లీని అరెస్టు చేసిన పోలీసులు, ఈ హత్యలన్నీ యాష్లీనే చేసిందని, ఆ హత్యలు తనే చేశానని తనకి తెలియకపోవటానికి కారణం, తాను మల్టిపుల్ పర్సనాలిటీ డిజార్డర్ (Multiple Personality Disorder - MPD) అనబడు ఒక మానసిక వ్యాధిగ్రస్తురాలని తెలుసుకొంటారు.

యాష్లీ తండ్రి తనకి బాగా పరిచయం ఉన్న న్యాయవాదిని తన కుమార్తె కేసును వాదించమని కోరతాడు. అసలు MPD ఉందా, లేదా అన్న న్యాయవాదుల వాదప్రతివాదాల తో రెండవ భాగం నడుస్తుంది. మానసిక శాస్త్రవేత్తల సహకారంతో యాష్లీ తరపు న్యాయవాది టోనీ ని పరిచయం చేయటంతో న్యాయస్థానం MPD ని నమ్మి యాష్లీని నిర్దోషిగా తీర్పు చెబుతుంది. బాల్యంలోని చెడు అనుభవాల వలన ముక్కలైన యాష్లీ హృదయానికి మానసిక చికిత్స చేయిస్తుంది న్యాయస్థానం. సొంత తండ్రి తనని పలుమార్లు బలాత్కరించటం వలన, అందుకే తన తల్లి ఛీత్కారాలకి గురి అయిన తన తండ్రి పైన ఏర్పరుచుకొన్న ద్వేషం, పురుష జాతి మొత్తం పై విస్తరించుకోవటంతో యాష్లీలో మహా సిగ్గరి, మహా తిరుగుబోతు అయిన రెండు వేర్వేరు వ్యక్తిత్వాలు జన్మిస్తాయి. సిడ్నీ షెల్డన్ ఇతర నవలల వలెనే ఆసాంతం ఉత్కంఠభరితంగా సాగి ఇది కూడా అత్యాశ్చర్యకరంగా ముగుస్తుంది.

## విశేషాలు
* ఈ నవల ఆధారంగా తమిళ చిత్రం అన్నియన్ రూపొందించబడినది. తెలుగు లో ఇదే అపరిచితుడు గా అనువదించబడినది.
* చిరంజీవి నటించిన ఇద్దరు మిత్రులు (1999 సినిమా) లో ఒక హాస్య సన్నివేశంలో ఈ పుస్తకం గురించి ప్రస్తావించబడినది.

వర్గం:ఆంగ్ల పుస్తకాలు
మల్టిపుల్ పర్సనాలిటీ డిజార్డర్

ఒకే వ్యక్తిలో భిన్న వ్యక్తిత్వాలు నిగూఢమై ఉండి, పరిసరాలని ఒక్కొక్క వ్యక్తిత్వం ఒక్కొక్క విధంగా గ్రహించి, వేర్వేరు విధాలుగా స్పందించే మానసిక అసహజ స్థితి. దీనినే స్ప్లిట్ పర్సనాలిటీ అనీ, డిసోసియేటివ్ ఐడెంటిటీ డిజార్డర్ అనీ అంటారు. ఒకే వ్యక్తిలోని ఈ భిన్న వ్యక్తిత్వాలని ఆల్టర్ ఈగోలు అంటారు. ఏ మాదకద్రవ్యాలు/ఔషధాలు ఉపయోగించకుండానే ఒక్కరి ప్రవర్తనని కనీసం రెండు వ్యక్తిత్వాలు తరచుగా శాసించడంతో బాటు ఆ వ్యక్తిత్వాలు అతనిలో చురుకుగా ఉన్నప్పుడు సాధారణ స్థాయి కన్నా ఎక్కువగా మతిమరపు ఉండటం ఈ వ్యాధి ముఖ్య లక్షణాలు.

ఈ వ్యాధి పై చాలా వివాదం ఉంది. కొందరు అసలు ఈ వ్యాధి లేదనీ, మరికొందరు ఈ వ్యాధి ఉండటం కొంత వరకు నిజమైననూ అది కేవలం కొన్ని ఔషధాల దుష్ఫలితాల వల్లనే అని వాదిస్తారు.

## విశేషాలు
* సిడ్నీ షెల్డన్ తన నవల టెల్ మీ యువర్ డ్రీమ్స్ని దీని ఆధారంగానే రచించాడు.
* విక్రం నటించిన తమిళ చిత్రం అన్నియన్ (తెలుగులో అపరిచితుడు) కూడా దీని ఆధారంగానే చిత్రించారు.

## బయటి లింకులు
* International Society for the Study of Trauma and Dissociation

వర్గం:మానసిక వ్యాధులు
మహానటి

**మహానటి** అనగా గొప్పగా నటించిన నటి అని అర్ధం. తెలుగు సినీరంగంలో సాధారణంగా సావిత్రి కి మాత్రమే ఈ అర్హత ఉన్నదని కొందరి అభిప్రాయం.

* **సినిమాలు**
# మహానటి (1982 సినిమా) - కన్నడ భాష నుండి డబ్ చేసిన సినిమా. ఆరతి, అంబరీష్ నటీనటులు
# మహానటి (2018 సినిమా) - నాగ్ అశ్విన్ దర్శకత్వంలో సినీనటి సావిత్రి జీవితం ఆధారంగా నిర్మించిన సినిమా.
* **పుస్తకాలు**
# మహానటి సావిత్రి - వెండితెర సామ్రాజ్ఞి - 2007లో విడుదలైన మహానటి సావిత్రి జీవిత కథ.
మధునాపంతుల

**మధునాపంతుల** తెలుగువారిలో కొందరి ఇంటిపేరు.

* మధునాపంతుల వేంకట పరమయ్య, ప్రముఖ కవి, ఆధ్యాత్మికవేత్త.
* మధునాపంతుల సత్యనారాయణ శాస్త్రి, ప్రముఖ రచయిత.
* మధునాపంతుల సూర్యనారాయణ మూర్తి, ప్రముఖ గణిత శాస్త్రవేత్త.
పల్లెటూరు

* గ్రామం - చిన్న ఊరు
* పల్లెటూరు (సినిమా) - 1952లో విడుదలైన తెలుగు సినిమా
స్వైన్ ఫ్లూ

thumb|ఎలక్ట్రానిక్ మైక్రోస్కోప్ లో హెచ్‌1ఎన్‌1 ఇన్‌ఫ్లుయెంజా వైరస్.ఈ చిత్రం సి.డి.సి. లాబొరేటరీలో తీయబడింది.ఈ వైరస్ 80–120&nbsp;నానోమీటర్ల వ్యాసం కలిగి యుంది.
**స్వైన్ ఫ్లూ**అనేది ఒక ఇన్ఫ్లుంజా మహమ్మారి. హెచ్1ఎన్1 వైరస్ కలిగిన రెండు ప్రమాదకరమైన వ్యాధిల్లో ఒకటి. ఏప్రిల్ 2009లో మొట్టమొదటి సారిగా మనిషిలో ఈ వ్యాధిని కనుగొన్నారు. హెచ్1ఎన్1 వైరస్ కొత్త రూపం తీసుకున్నదే స్వైన్ ఫ్లూ. అంతకు ముందు ఉన్న పక్షి, పంది, మనిషుల ఫ్లూ వైరస్ లు యురేషియన్ పంది ఫ్లూ వైరస్ లు కలిపితే వచ్చిన కొత్తరకం వైరసే స్వైన్ ఫ్లూ.

మిగిలిన ఫ్లూల  మాదిరిగా కాక హెచ్1ఎన్1 60ఏళ్ళు పైబడిన వృద్ధులకు సోకదు. ఇది ఈ వైరస్ కు ముఖ్యమైన, విలక్షణమైన లక్షణం. అంతకుముందు చాలా ఆరోగ్యవంతంగా ఉన్నవారికైనా చిన్నగా సోకితే దానిని న్యుమోనియా గా గానీ, ఎక్యూట్ రెస్పిరేటరీ డిస్ట్రెస్  సిండ్రోంగా పెంచుతుంది. దీని తరువాత శ్వాస తీసుకోవడంలో  ఇబ్బందిగా మారుతుంది. ఎక్కువగా 3-6 రోజుల్లో ఈ ఫ్లూ లక్షణాలు బయటపడతాయి. ఈ ఫ్లూ వల్ల వచ్చిన న్యుమోనియా ఒకోసారి డైరెక్ట్ వైరల్ న్యుమోనియాగానీ, సెకండరీ బాక్టీరియల్ న్యుమోనియాగా గానీ మారచ్చు. 2009లో న్యూ ఇంగ్లాండ్ జర్నల్ ఆఫ్ మెడిసిన దీని గురించి వివరిస్తూ, స్వైన్ ఫ్లూ సోకిన వారి ఊపిరితిత్తుల ఎక్స్ రేలో న్యుమోనియా గుర్తిస్తే యాంటీ వైరస్, యాంటీ బయోటిక్స్ రెండూ వాడాలని సూచించారు. ఫ్లూ సోకిన వ్యక్తి కోలుకుంటున్న సమయంలో తిరిగి అత్యంత ఎక్కువ ఉష్ణోగ్రతతో జ్వరం వస్తే బ్యాక్టీరియల్ న్యుమోనియా తిరిగి వచ్చేందుకు సంకేతంగా తెలుసుకోవాలి.

## మూలాలు

వర్గం:వైరస్
వర్గం:అంటు వ్యాధులు
వర్గం:స్వైన్ ఫ్లూ
బభ్రువాహన

* బభ్రువాహనుడు - మహాభారతంలో అర్జునుడి కొడుకు
* బభ్రువాహన (నాటకం)
* బభ్రువాహన (1942 సినిమా)
* బభ్రువాహన (1964 సినిమా)
ప్రపంచ తెలుగు మహాసభలు

right|thumb|నాలుగవ ప్రపంచ తెలుగు మహాసభల చిహ్నం

**ప్రపంచ తెలుగు మహాసభలు**  దేశ విదేశాలలోని తెలుగు భాష ప్రజలను ఒకే వేదికమీద కలిపే సమావేశం. దీనిలో తెలుగుభాషాభివృద్ధికి ఎదుర్కొంటున్న సమస్యలు, కళా ప్రదర్శనలు వుంటాయి. 

ప్రపంచ తెలుగు మహాసభల చిహ్నం తెలుగుజాతిని వివిధ కొణాలలో ఆవిష్కరిస్తున్నది. ఇందులోని రెండు సర్పాలు తెలుగువారి విజ్ఞానానికి సంకేతాలు. నౌక శాతవాహన కాలంలోనే ఆంధ్రుల నౌకా నైపుణ్యానికి చిహ్నం. పూర్ణకుంభం బౌద్ధయుగంలోను, ఓరుగల్లు ద్వారం కాకతీయయుగంలోను తెలుగువారి ప్రాభవాన్ని తెలియజేస్తుంది. దీనిలోని హంస క్షీరనీర న్యాయానికి, భారతీయుల ఆత్మతత్త్వానికి ప్రతీక. ఆంధ్రప్రదేశ్ భౌగోళిక స్వరూపం, రాజధాని హైదరాబాదు నగరం భారతదేశపు రేఖాచిత్రంలో నిక్షిప్తమై తెలుగుజాతి మనుగడను స్పష్టం చేస్తున్నాయి. భారతదేశపు త్రిభాషా సూత్రం తెలుగు, హిందీ, ఇంగ్లీషు లిపులలో అక్షరరూపం దాల్చింది.

## మొదటి ప్రపంచ తెలుగు మహాసభలు (1975)
right|thumb|తెలుగు భాష పోస్టు స్టాంపు

1975లో  మొదటి ప్రపంచ తెలుగు మహాసభలు - హైదరాబాదు లో జరిగాయి. ఆ సందర్భంగా ఎందరో తెలుగు ప్రముఖుల్ని సన్మానించారు. కొన్ని ముఖ్యమైన పుస్తకాల్ని ప్రచురించారు. ఆనాటి సభల జ్ఞాపకార్ధం భారత ప్రభుత్వం ఒక తపాలా బిళ్ళను విడుదలచేసింది.

## రెండవ ప్రపంచ తెలుగు మహాసభలు (1981)

1981లో రెండవ ప్రపంచ తెలుగు మహాసభలు - కౌలాలంపూర్, మలేషియా లో జరిగాయి.

## మూడవ ప్రపంచ తెలుగు మహాసభలు (1990)

మారిషస్ లోమూడవ ప్రపంచ తెలుగు మహాసభలు డిసెంబరు 8వ తేదీ నుండి మూడు రోజుల పాటు వైభవంగా జరిగాయి. మారిషస్ ప్రభుత్వ సహకారంతో అక్కడి తెలుగు కల్చరల్ ట్రస్టు, తెలుగు విశ్వవిద్యాలయం కలిసి, ఇందిరా గాంధీ సాంస్కృతిక కేంద్రంలో వీటిని నిర్వహించారు.

## నాలుగవ ప్రపంచ తెలుగు మహాసభలు (2012)

2012లో నాలుగవ ప్రపంచ తెలుగు మహాసభలు- తిరుపతి, డిసెంబరు 27-29, 2012 లో జరిగాయి. ఇది సంయుక్త ఆంధ్రప్రదేశ్ ఆధ్వర్యంలో జరిగిన చివరి సభ.

## ఐదవ ప్రపంచ తెలుగు మహాసభలు - 2017

ఆంధ్రప్రదేశ్ విభజన తర్వాత  ఐదవ ప్రపంచ తెలుగు మహాసభలు - 2017ను తెలంగాణ ప్రభుత్వం, తెలంగాణ సాహిత్య అకాడమి నిర్వహణలో డిసెంబర్ 15 నుంచి 19 వరకు ఐదురోజులపాటు నిర్వహించింది.

## ఇతర సభలు
* ప్రపంచ తెలుగు మహాసభలు - చెన్నై, తమిళనాడు,  

## మూలాలు

వర్గం:తెలుగు
వర్గం:ప్రపంచ తెలుగు మహాసభలు
వెంకటంపల్లి (కంబదూరు మండలం)

వెంకటంపల్లి. కంబదూరు మండలం అనంతపురం జిల్లాలోని రెవెన్యూయేతర గ్రామం.  

జిల్లాలో చాలా వెంకటంపల్లి గ్రామాలు ఉన్నాయి. అయితే కంబదురు మండలం లో మాత్రం ఇది ఒక్కటే. ఈ గ్రామానికి చుట్టూ తూర్పున యెర్రమల్లె పల్లి గ్రామం, పడమర దురదకుంట గ్రామం, ఉత్తరం పొలాలు, కల్యానదుర్గం దర్మవరం రహదారి, దక్షిణాన పాల్లూరు గ్రామం కలవు. ఈ గ్రామం అబివ్రుద్ద్ది చెందుతున్న గ్రామంగా ఉంది. గ్రామం ప్రధానంగా వ్యవసాయం మీద ఆధారపడి ఉంది.

## విద్య
1 నుండి 7 వ తరగతి వరకు పాఠశాల ఉంది. చాలా మంది విద్యా వంతులు ఉన్నారు. విద్య విషయంలొ ఇంకా చైతన్యం రావలసి ఉంది. గ్రామానికి వార్తా దినపత్రికలు రోజూ వస్తున్నాయి.

## వ్యవసాయం
వర్షాధార పంటలు మొదలు ఆధునికమైన పంటలు పండిస్తారు. గ్రామానికే ఆదర్షమైన వ్యక్తి టి.ప్రకాషరెడ్డి అను రైతు, గ్రామ నాయకుడు అయిన ఇతను ఎన్నొ కొత్త పంటలను గ్రామంలో సాగు చేస్తూ ముందడుగు వేస్తున్నాడు. అందరికి ఆదర్శంగా నిలుస్తున్నాడు. గ్రామ అబివ్రుద్దికి పాటు పడుతున్నాడు. ఇంకా చాలా మంది విద్యావంతులు వ్యవసాయ రైతులుగా ఉన్నారు. అయితే వ్యవసాయానికి ప్రధాన నీటి వనరు భూగర్బ జలాలే, ఇప్పటికే చాలా బోరు బావులు ఎండి పోయాయి. ఈ గ్రామ భూగర్బజలాలకు మూలమైన గ్రామ చెరువు పూడికతో నిండి ఉంది. ఇంకొక ప్రధాన నీటి వనరు అయిన పాల్లూరు చెరువు గట్టు తెగిపోయి ఉంది. అందువల్ల చాలా వరకు భూగర్బజలాలు ఇంకిపోయాయి.

## వినోదరంగం
చాలా మంది ప్రజలు ఈమధ్యనే కలర్ టివి లు తెచ్చుకున్నారు. ఇంకా చాలా మంది వినోదానికి దూరంగానే ఉన్నారు. గ్రామానికి ఆదాయ వనరుల కొరత వల్ల చాలా మంది పేదరికంతో జీవనం సాగిస్తున్నారు.

## త్రాగునీరు
చాలా రోజుల తరబడి త్రాగునీటికి ఇబ్బందిగా ఉన్నా ఈమధ్యనే అందరికి ట్యాప్ వాటర్ అందుతోంది.
రవణా సదుపాయం:- ప్రధానంగా అనంతపురం జిల్లా కేంద్రం నుంచి కల్యాణదుర్గం కి రావాలి. కల్యాణదుర్గం నుంచి పాల్లూరు బస్ లో గ్రామానికి రావచ్చు. ఈమధ్యనే కల్యాణదుర్గం నుంచి గ్రామానికి చాలా 7 వీలర్ అటోలు నడుస్తున్నాయి. వీటి ద్వారా గ్రామానికి చేరుకోవచ్చు.

## పండుగలు, జాతరలు
గ్రామంలో ప్రధానంగా ప్రజలందరూ ఐకమత్యంతో పండుగలను జరుపు కుంటారు. సాదరనంగానే దశరా, సంక్రంతి, ఉగాది, వినాయకచవితి, దీపావలి, శివరాత్రి మొ. పండుగలను గనంగానే జరుపుకుంటారు. గ్రామ పండుగలైన మారెమ్మ జాతర, పీర్ల పండుగలను అత్యంత వైభవంగా జరుపుకుంటారు. ప్రజలందరు సంప్రదాయాలను పాటిస్తారు. పురుషుల సంఖ్య ఆధునికంగాను ఉంటారు.

## మూలాలు

## వెలుపలి లంకెలు

వర్గం:కంబదూరు మండలంలోని గ్రామాలు
పంతుల

**పంతుల** తెలుగువారిలో కొందరి ఇంటిపేరు. పంతుల అన్న ఇంటిపేరు ఆ వంశంవారు చేసిన వృత్తిని ఆధారం చేసుకుని ఏర్పడింది.
* పంతుల జోగారావు తెలుగు కథకులు.
* పంతుల రమ, సుప్రసిద్ధ గాయకురాలు.
----
* పంతులచెరువు, అనంతపురం జిల్లా, నల్లచెరువు మండలానికి చెందిన గ్రామం.

## మూలాలు
మై సీక్రెట్ గార్డెన్

స్త్రీల లైంగిక కల్పనలను ఉత్తరాల ద్వారా, ఆడియో టేప్ ల ద్వారా, ముఖాముఖిల ద్వారా తెలుసుకొని సంగ్రహింపబడిన ఆంగ్ల పుస్తకం. ఆంగ్లంలో ఈ పుస్తకం పూర్తి పేరు *My Secret Garden: Women’s Sexual Fantasies*. రచయిత్రి పేరు న్యాన్సీ ఫ్రైడే. ఈ వివరణలు పుస్తకంలో గదులుగా అమర్చబడ్డాయి. పురుషుల వలె స్త్రీలకి కూడా లైంగిక కల్పనలుంటాయని ఈ పుస్తకం వివిరించింది. స్త్రీ లైంగిక తత్వానిపై అది వరకు ఉన్న అభిప్రాయాలని పటాపంచలు చేసింది.

పేర్లు గోప్యంగా ఉంచబడటంతో చాలా మంది సాధారణ స్త్రీలు తమ వ్యక్తిగత లైంగిక కల్పనలను న్యాన్సీకి పంపారు. ఈ పుస్తకం మొట్టమొదటగా ప్రచురింపబడినప్పుడు ప్రచార మాధ్యమాలలో సంచలనాన్ని సృష్టించింది.
## ఇవి కూడా చూడండి
* మెన్ ఇన్ లవ్
* మై మదర్, మై సెల్ఫ్
* న్యాన్సీ ఫ్రైడే

## మూలాలు

వర్గం:ఆంగ్ల పుస్తకాలు
నాన్సీ ఫ్రైడే

**నాన్సీ కోల్బర్ట్ ఫ్రైడే** (ఆంగ్లం: Nancy Friday) (ఆగష్టు 27, 1933) స్త్రీ లైంగిక తత్వం, స్వేచ్ఛల పై పుస్తకాలని వ్రాసిన రచయిత్రి.

స్త్రీలు ఆదర్శ మహిళలుగానే ఎదగాలనే సనాతన, సంకుచిత భావాలతోనే పెంచబడ్డారని, వారి అంతర్లీన భావాలను వ్యక్తపరచటానికి అటువంటి పెంపకం అడ్డంకి అని, ఆ భావాలని తెలుసుకోగలగటం వలన స్త్రీలు తమని తాము మరింతగా తెలుసుకొని తాము తాముగా జీవించగలరని ఈమె తన రచనల ద్వారా వాదించారు. ఇది ఎవరికీ హాని చేయటానికి కాదని, సాంఘిక అంచనాకి, స్త్రీ పురుషులిరువురి లాభానికి, స్వేచ్ఛని ఇరువురూ సమంగా ఆస్వాదించటానికి, చురుకుగా ఉండటానికి, ఒకరినొకరు బాగా అర్థం చేసుకోవటానికి అని వక్కాణిస్తుంది.

## రచనలు
**[[మై సీక్రెట్ గార్డెన్: వుమెన్స్ సెక్షువల్ ఫ్యాంటసీస్]]*, సైమన్ & షూస్టర్, 1973 
**[[ఫర్బిడెన్ ఫ్లవర్స్: మోర్ వుమెన్స్ సెక్షువల్ ఫ్యాంటసీస్]]*, సైమన్ & షూస్టర్, 1975 
**[[మై మదర్, మై సెల్ఫ్: ద డాటర్స్ సెర్చ్ ఫర్ ఐడెంటిటీ]]*, డిలకోర్టె ప్రెస్, 1977 
**[[మెన్ ఇన్ లవ్, మెన్స్ సెక్షువల్ ఫ్యాంటసీస్: ద ట్రయంఫ్ ఆఫ్ లవ్ ఓవర్ రేజ్]]*, డెల్ పబ్లిషింగ్, 1980 
**జెలసీ*, ఎమ్. ఇవాన్స్ & కో., 1985 
**[[వుమెన్ ఆన్ టాప్: హౌ రియల్ లైఫ్ హ్యాజ్ ఛేంజ్డ్ వుమెన్స్ సెక్షువల్ ఫ్యాంటసీస్]]*, సైమన్ & షూస్టర్, 1991 
**[[ద పవర్ ఆఫ్ బ్యూటీ]]*, హార్పర్ కొల్లీన్స్ పబ్లిషర్స్, 1996 
**[[అవర్ లుక్స్, అవర్ లైవ్స్: సెక్స్, బ్యూటీ, పవర్ అండ్ ద నీడ్ టు బీ సీన్]]*, హార్పర్ కొల్లీన్స్ పబ్లిషర్స్, 1999

## మూలాలు
^ https://web.archive.org/web/20090430000928/http://www.ashleyhall.org/common/news_detail.asp?newsid=510499&L1=3&L2=1 
^ Key West Literary Seminar

## బయటి లింకులు
*Official Site 
*A series of chats with Nancy Friday

వర్గం:1933 జననాలు
వర్గం:అమెరికా రచయిత్రులు
వర్గం:జీవిస్తున్న ప్రజలు
మెన్ ఇన్ లవ్

thumb|180x180px|మెన్ ఇన్ లవ్ - బుక్ కవర్
**మెన్ ఇన్ లవ్**, పురుషుల లైంగిక ప్రవృత్తుల, ఆకాంక్షల గురించిన ఒక ఒక ఆంగ్ల రచన. ఆంగ్లంలో పూర్తి పేరు *MEN IN LOVE - Men's Sexual Fantacies, The triumph of love over rage*. రచయిత్రి పేరు నాన్సీ ఫ్రైడే.

ఈ పుస్తకం స్త్రీలని ప్రేమించే పురుషుల గురించి. ఇది ప్రేమికుల గురించి కాదు. పురుషుల రహస్య, లైంగిక కల్పనల గురించిన అధ్యయనం. పరస్పర జాతులపై పురుషులకున్నలోతైన, విరుద్ధ భావాల దర్యాప్తు. స్త్రీని ఒక రసరమ్య కథానాయిక గానో, ఒక వేశ్యగానో మాత్రమే పురుషుడు చూస్తాడు అన్న నానుడి నుండి, పురుషుల హృదయం చుట్టూ భ్రమించే ప్రేమ, అసహ్యం వంటి మానసికోద్రేకాలను తెలుపుతుంది. వివిధ వయస్కుల (14 - 60 ఏళ్ళ) పురుషుల నుండి వచ్చిన నిష్కపటమైన స్పందనల ఆధారంగా రచించబడ్డ ఈ పుస్తకం వారి లైంగిక తత్త్వంపై వారికున్న స్వయం భావాలని మార్చటమే కాకుండా వారిని లాలించి పాలించే స్త్రీలకి పురుషుల గురించి మునుపెన్నడూ లేనంత క్షుణ్ణంగా తెలుసుకోవటానికి ఉపయోగపడినది.

ఈ పుస్తకం సమకాలీన అమెరికాలో మగాడి గా ఉండటం తెలిపే మొగలి విహారం. పురుషత్వాన్ని ప్రేరేపించే, రెచ్చగొట్టే ఎన్నటికీ వెలువడని కల్పనలు, ఊహలు, వ్యామోహాలు ఇందులో అక్షరీకరింపబడ్డాయి. ఈ చారిత్రక అధ్యయనాన్ని సృష్టించటానికి న్యాన్సీ అన్నింటికీ సమ్మతించి, బిడియాన్ని వదిలి, నిరపరాధ భావంతో వారి స్పందనలు విన్నది. సత్యాలు, వాస్తవాలైన; దాచివేయబడ్డ, నిషేధించబడ్డ వారి రహస్య ఉద్యానవనాలని అందరికీ చూపటానికి,  వారికి ఒక వేదికని ఏర్పరచింది. పురుషులు ఎలా ప్రేమించాలి అనే శృంగార కావ్యంగా కాకుండా, వాస్తవానికి వారు ఎలా ప్రేమిస్తారు, వారి హృదయాంతరాలలో, మనస్సు పొరలలో దాగి ఉన్న వాంఛలేమిటి అనే ఆశ్చర్యకరమైన పరకాయప్రవేశానికి ద్వారమే ఈ పుస్తకం.

## ఇవి కూడా చూడండి
* మై మదర్, మై సెల్ఫ్
* మై సీక్రెట్ గార్డెన్
* న్యాన్సీ ఫ్రైడే

## మూలాలు
http://www.amazon.com/Men-Love-Nancy-Friday/dp/0385333420/ref=pd_sim_b_2

వర్గం:ఆంగ్ల పుస్తకాలు
మెన్

**మెన్** అనగా ఆంగ్ల భాషలో పురుషులు అని అర్థం.
----
* 12 యాంగ్రీ మెన్ అనే నాటకం ఆధారంగా 1957 లో నిర్మించబడిన ఆంగ్ల చిత్రం. 
* మెన్ ఇన్ లవ్, పురుషుల లైంగిక ప్రవృత్తుల, ఆకాంక్షల గురించిన ఒక ఒక ఆంగ్ల రచన.
శేషాద్రి రమణ కవులు

**శేషాద్రి రమణ కవులు** తెలుగు సాహిత్యాన్ని సంపన్నం చేసిన సోదరులైన జంట కవులు, చరిత్ర పరిశోధకులు.

వీరు గుంటూరు జిల్లా వాడరేవులో వెంకట రంగాచార్యులు, లక్ష్మమ్మ దంపతులకు కలిగిన ఏడుగురు సంతానంలో మూడవ వారుగా జన్మించిన [[దూపాటి శేషాచార్యులు]] (1890-1940), నాలుగవ వారైన [[దూపాటి వెంకట రమణాచార్యులు]] (1893-1963) కలిపి శేషాద్రి రమణ కవులుగా ప్రసిద్ధిచెందారు.

## జంటకవులు
వీరు జయంతి రామయ్య పంతులు గార్ని ఉద్యోగం కోసం ఆశ్రయించగా వారు ఆంధ్ర సాహిత్య పరిషత్తు తరపున శేషాచార్యులను గుంటూరు జిల్లాలోను, రమణాచార్యులను నిజాం సర్కారులలోను పర్యటించి శాసనాది చారిత్రక సామగ్రిని, తాళపత్ర గ్రంథాలను సేకరించడానికి నియమించారు. వీరిద్దరు కొంతకాలం తెలుగు చరిత్ర, సాహిత్యానికి తోడ్పడే సామగ్రిని సేకరించి పరిషత్తు భండాగారం నింపారు.

### [[దూపాటి]] శేషాచార్యులు
శాసన పరిష్కార బాధ్యతలను నిర్వహించిన అనంతరం వీరు బయ్యన్నగూడెం, తిప్పనపల్లె, తుళ్లూరు, వడ్డెపల్లి, ఆంధ్ర గ్రంథాలయ ముద్రణాలయం, పునాదిపాడు చివరకు బందరు హిందూ కళాశాలలోను ఉద్యోగం చేశారు. దూపాటి శేషాచార్యులు గారి చివరి సంతానం దూపాటి సంపత్ కుమార్ ఆచార్యులు గారు వివిధ రచనలు, అష్టావధానాలు, యాదాద్రి లక్షీ నరసింహ శతకము రచించారు. శ్రీమతి నిరసనదీక్ష, సిటీ బస్సు, చిట్టి పంతులు వంటి హాస్య కథా రచనలు కూడా చేశారు.

### [[దూపాటి]] వేంకట రమణాచార్యులు
వీరు గంపలగూడెం ఆస్థాన పండితులుగాను, బెజవాడ ఆంధ్ర గ్రంథాలయ ముద్రణాలయంలోను, నందిగామ బోర్డు హైస్కూలులోను పనిచేశారు. తెలంగాణాలో స్థిరపడాలనే కాంక్షతో హనుమకొండ కళాశాలలో సంస్కృతాంధ్ర పండితులుగా 1930 లో నియమితులయ్యారు. వీరు హనుమకొండలో చారిత్రక పరిశోధన మండలిని స్థాపించి 1931లో అఖిల ఆంధ్ర చారిత్రక సమ్మేళనం జరిపి, బాలసముద్రం, మాదిరెడ్డికుంట, కాజీపేట దర్గా శాసనాలు ప్రకటించారు. 1932లో కాకతీయ వర్ధంత్యుత్సవాలలో ప్రముఖ పాత్ర పోషించారు. సురవరం ప్రతాపరెడ్డి గారి సంపాదకత్వంలో వెలువడుతున్న గోలకొండ కవుల సంచికకు పూర్వకవి పరిచయ పీఠికను ఆయన అందించారు.

ఆతనిని నిర్మల్, కరీంనగరు మొదలగు ప్రాంతాలకు బదిలీ చేసినప్పుడు, వీరు ఆధ్యాత్మిక మార్గాన పయనించి సమర్థ రామదాసస్వామి పద్యకావ్యం రచించారు. 1948లో ఉద్యోగానికి పదవీ విరమణ చేసి రెండేళ్లు ఆంధ్ర విద్యాభివృద్ధిని పాఠశాలలో పనిచేశారు. పిదప కొంతకాలం పురాతత్త్వ శాఖలోను పనిచేసి వందలకొద్దీ శాసనాలు సేకరించి పరిష్కరించారు. చివరిరోజులలో ' పసర ' లో స్వగృహం ఏర్పరచుకొని వ్యవసాయం చేసి 1963లో పరమపదించారు.

## రచనలు
### చారిత్రక కృతులు
* ఆంధ్రమంత్రులు
* ఆంధ్రవీరులు (రెండు భాగాలు - 1929, 1931)
* రెడ్డికుల నిర్ణయచంద్రిక
### చారిత్రక నవలలు
* కొండపల్లి ముట్టడి
* వసుంధర
### నాటకాలు
* పాపారాయ నిర్యాణము అను బొబ్బిలి సంగ్రామము (1927). 
* అర్జున పరాభవం (నాటకం)
* చంద్రహాస చరిత్ర (1928) 
* మందార మంజరి
### పద్యకృతులు
* మానస బోధామృతము
* సూర్య శతకము
* నీతి గీతములు
* ఋతుసంహారము
* విక్రమోర్వశీయము
* నిజాం రాష్ట్ర ప్రశంస
* సమర్థ రామదాస స్వామి
### శతకాలు
* సూర్య శతకము
* సర్వలోకేశ్వర శతకము
* భక్తవత్సల శతకము
* రామదాస స్వామి శతకము

## మూలాలు

వర్గం:తెలుగు కవులు
వర్గం:1890 జననాలు
వర్గం:1893 జననాలు
వర్గం:1940 మరణాలు
వర్గం:1963 మరణాలు
వర్గం:గుంటూరు జిల్లా కవులు
వర్గం:జంటకవులు
వర్గం:గుంటూరు జిల్లాకు చెందిన చరిత్రకారులు
మై మదర్, మై సెల్ఫ్: ద డాటర్స్ సెర్చ్ ఫర్ ఐడెంటిటీ

right|thumb|150pxతల్లీ కూతుళ్ళ అనుబంధం, కూతురి గుర్తింపు పై, పురుషులతో తాను ఏర్పరచుకొనే సంబంధాలపై, తన ఆత్మాభిమానం పై చూపించే ప్రభావాన్ని అర్థం చేసుకోవటానికి ఈ పుస్తకం దోహద పడుతుంది. కూతుళ్ళ మనస్సులో తల్లి యొక్క స్థానం, వారి పై కూతుళ్ళకి ఉండే ప్రేమ, కోపం, అయిష్టాలని తమని తాము బహిర్గతం చేసుకొనే ముఖాముఖిల ద్వారా న్యాన్సీ ఫ్రైడే దర్యాప్తు చేస్తుంది. కోపం, భయం, ఇతర మిశ్రమ భావోద్వేగాలతో వ్యవహరించేటప్పుడు తల్లులతో ఇబ్బంది పడుతున్న మహిళలకు ఈ పుస్తకం నిజంగా అవసరం.

ఈ పుస్తకంలో తల్లి / కుమార్తె సంబంధాల అసాధారణ దృశ్యం - కొంత భాగం అంతర్గత ప్రయాణం, కొంత భాగం సాధారణ అధ్యయనం - ఇది లైంగికత, లైంగిక అభివృద్ధి అంశాలలో అరుదుగా చర్చించిన అంశాలను అన్వేషిస్తుంది.

ఈ పుస్తకంలో రచయిత్రి మానసిక విశ్లేషణలతో కచ్చితమైన, పుష్కలంగా ఉన్న జ్ఞాపకాలను, సాధారణీకరించడం, వాటిని స్వేచ్ఛగా అనుబంధించడం, ఆమె చేసిన వ్యాఖ్యలను మూలాలను, ఉల్లేఖనాలను మానసిక శాస్త్ర గ్రంథాలు, మహిళల రచనలు, ఆయా రంగాలలో నిపుణులు, విద్యావేత్తల ఇంటర్వ్యూల నుండి చేర్చడం జరిగింది.

## ఇవి కూడా చూడండి
* మెన్ ఇన్ లవ్
* మై సీక్రెట్ గార్డెన్
* న్యాన్సీ ఫ్రైడే

## మూలాలు

వర్గం:ఆంగ్ల పుస్తకాలు